Twee by lughawe vas oor dwelms | Maroela Media
Twee verdagtes is die afgelope twee weke by die OR Tambo-lughawe in hegtenis geneem nadat daar glo groot hoeveelhede dwelms in hul besit gevind is.
'n 23-jarige man sal Donderdag in die Kempton Park-landdroshof verskyn op aanklag van die besit van en handel in dwelms. Hy is Dinsdag in hegtenis geneem nadat daar glo kokaïen ter waarde van R1,5 miljoen in sy besit gevind is, het lt.kol. Katlego Mogale, polisiewoordvoerder, gesê.
"Die verdagte is tydens 'n roetinedeursoeking in hegtenis geneem. Die verdagte is voorgekeer en sy bagasie is deursoek nadat hy van Sao Paolo, Brasilië, in Suid-Afrika aangekom het."
Volgens Mogale het die 24-jarge Dimitri Keller intussen Vrydag in die Kempton Park-landdroshof verskyn nadat hy verlede Woensdag by die lughawe in hegtenis geneem is.
Keller het glo probeer om 45 kg van die dwelm Khat op 'n vlug na Frankfurt, Duitsland, te smokkel. Volgens Mogale is hy in hegtenis geneem nadat sy bagasie deursoek is. Hy moet weer op 30 Julie in die hof verskyn en bly in aanhouding.
Hulle leer nie. Lekker julle moet lekker lank sit.
Hoe op aarde probeer mens 45Kg Khat (Quat) te smokkel? In jou onderbroek versteek? Wat mense nie besef nie is dat Khat 'n baie kort raklewe het. In Noord en Sentraal Kenya word die goed op groot skaal gekweek. Sodra die goed ge-oes word word dit letterlik op 'n baie hoe spoed afgejaag na die "markte" in Sudan, Somalie & dan ok na die Midde Ooste. Ek was al 'bevoorreg" gewees om tussen Jordanie en Yemen te vlieg saam met 'n vliegtuig vol Yemeniete vol Khat, wat 'n nare ondervinding. Die goed is almal sy getrek soos 'n gerekte kettie!… Lees meer »